**Datum**:**14.08.2020.**  **SAOPŠTENJE ZA MEDIJE**

**Besplatna usluga Siguran Net za m:tel postpaid korisnike**

***Gratis bezbjedno surfovanje na m:tel mreži u avgustu***

Kompanija m:tel je spremila avgustovski poklon i za svoje postpaid korisnike. Naime, postpaid korisnici imaju priliku da tokom avgusta potpuno besplatno isprobaju uslugu Siguran Net i uživaju u svim pogodnostima koje potpuno sigurno surfovanje na m:tel mobilnoj mreži donosi.

Aktivaciju tarifne opcije „Siguran NET“ možete jednostavno izvršiti slanjem besplatnog SMS-a sa ključnom riječi SIGURANNET na broj 0651177.

Zahvaljujući usluzi Siguran Net, m:tel nastoji da zaštiti svoje korisnike od internet prevara ili pokušaja prevara, te korisnici tako mogu bezbrižnije surfovati Internetom uz dodatni vid zaštite ličnih podataka.

Dovoljno je da samo jedan zlonamjeran sajt dođe do vaših ličnih podataka, pa da vam nanese veliku štetu. Ukoliko ste nepažljivi i nemate dodatnu internet zaštitu, takvi sajtovi mogu da preuzmu vaše profile na društvenim mrežama, mogu da dođu do podataka sa vaših mobilnih telefona, da vam ’ukradu’ novac sa bankarskog računa i sl.

Ističemo, usluga Siguran Net ne troši vaš mobilni internet, naprotiv, spriječava generisanje nepotrebnog saobraćaja na aplikacijama vašeg telefona, te vam tako vaši gigabajti traju duže.

Ukoliko budete željeli ovu uslugu koristiti i dalje nakon isteka besplatnog perioda, ona će se automatski produžiti, a ako poželite da budete nezaštićeni – uslugu možete deaktivirati slanjem besplatnog slanjem besplatnog SMS-a sa ključnom riječi ZELIMDABUDEMNEZASTICEN na kratki pristupni broj 0651177, putem USSD menija „Moj meni“ pozivom koda \*100#, kao i putem mGo aplikacije.

Podsjećamo, svi m:tel Dopuna korisnici koji izvrše aktivaciju jednog od Dopuna tarifnih planova, Dopuna:M, Dopuna:M Net ili Dopuna:L ili kupe tarifnu opciju Internet 1GB/30 dana, takođe imaju mogućnost da aktiviraju uslugu Siguran Net 30 dana besplatno.

Za više informacija pozovite m:tel Call Centar na 0800 50 000 za postpaid korisnike ili 066 10 10 10 za prepaid korisnike.